ཞི་ཅིན་ཕིང་གིས།ཙུང་ཐུང་ཝན་ཙའེ་ཡན་གྱི་ཆེད་བསྐོས་ཕོ་ཉ་ཡིན་པའི་སྐུ་ཞབས་ཁྱེད་རང་ནས་བྱང་ཁོ་རེ་ཡར་འཚམས་འདྲི་ཞུས་པ་དང་།ཨ་རིར་བྱང་ཁོ་རེ་ཡ་དང་ཨ་རིའི་སྐད་ཆ་ཤོད་རེས་ལ་སྐུལ་འདེད་གཏོང་བར་ཕེབས་པའི་སྐོར་ཆེད་མངགས་བརྡ་ཁྱབ་གནང་བར་ཕེབས་པར།ཀྲུང་གོ་ཕྱོགས་ནས་བསྔགས་བརྗོད་ཞུ་བཞིན་ཡོད།ཁོ་རེ་ཡ་ཕྱེད་གླིང་ཕྲན་གྱི་ཁྱིམ་མཚེས་ཤིག་ཡིན་པའི་ཆ་ནས།ཀྲུང་གོས་ཐོག་མཐའ་བར་གསུམ་དུ་ཕྱེད་གླིང་ཕྲན་གྱི་ལྷོ་བྱང་གཉིས་བར་གྱི་འབྲེལ་བ་ལེགས་བཅོས་ལ་རྒྱབ་སྐྱོར་དང་།ཞི་འདུམ་མཉམ་ལས་ལ་སྐུལ་འདེད།ཨ་རི་དང་བྱང་ཁོ་རེ་ཡའི་འབྲེལ་གཏུགས་གླེང་མོལ་དང་།ཕྱོགས་སོ་སོས་དོ་ཁུར་བྱེད་པའི་གནད་དོན་ཐག་གཅོད་བྱ་རྒྱུར་རྒྱབ་སྐྱོར་བྱེད་བཞིན་ཡོད།ཕྱེད་གླིང་ཕྲན་རྡུལ་སྙིང་མེད་པ་ཅན་དུ་འགྱུར་བ་དང་།དམག་དང་ཟིང་འཁྲུག་མི་ལངས་པ་བྱ་རྒྱུ་ནི་ཀྲུང་གོའི་ཐོག་མཐའ་བར་གསུམ་གྱི་ལང་ཕྱོགས་རེད།མིག་སྔར་ཕྱེད་གླིང་ཕྲན་གྱི་དུས་བབ་ཐད་ཞི་ལྷོད་དུ་འགྱུར་བ་དང་སྐད་ཆ་ཤོད་རེས་བྱེད་པའི་གོ་སྐབས་གལ་ཆེན་འཕྲད་ཡོད།ཀྲུང་གོས་ལྷོ་ཁོ་རེ་ཡ་ཕྱོགས་ཀྱིས་དེའི་འབད་བརྩོན་བྱས་པར་གདེང་འཇོག་ཡག་པོ་བྱེད་ཀྱི་ཡོད་ལ།ལྷོ་ཁོ་རེ་ཡ་ཚུད་པའི་རྒྱལ་སྤྱིའི་སྤྱི་ཚོགས་དང་ལྷན་དུ་འབྲེལ་ཡོད་ལས་དོན་སྔར་ལས་ལྷག་པ་སྒྲུབ་རྒྱུ་དང་།ཀྲུང་གོའི་ལམ་གཉིས་མཉམ་འགྲིམ་གྱི་རིག་ལམ་དང་དེ་བཞིན་ཕྱོགས་ཁག་གི་གྲོས་འགོ་ཡག་པོ་དང་ཟུང་འབྲེལ་གྱིས།ཕྱེད་གླིང་ཕྲན་གྱི་གནད་དོན་ཆབ་སྲིད་ཐོག་ནས་ཐག་གཅོད་བྱེད་པའི་འཕེལ་རིམ་ལ་སྐུལ་འདེད་གཏོང་འདོད་ཡོད།ཆབས་ཅིགཕྱོགས་ཁག་གིས་ངང་རྒྱུད་རིང་པོ་དང་གཟབ་གཟབ་བྱས་ནས།ཆབ་སྲིད་ཀྱི་བློ་གྲོས་བཏོན་ཐོགབསྐྱར་གྲོས་འཕེལ་རིམ་ནང་གི་གནད་དོན་དང་བཀག་རྒྱ་སྣ་ཚོགས་ལ་ཁ་གཏད་གཅོག་པ་དང་ཐག་གཅོད་ཡག་པོ་བྱེད་དགོས།ང་ཚོས་ལྷོ་བྱང་འགོ་གཙོའི་ཐུག་འཕྲད་དང་བྱང་ཁོ་རེ་ཡ་དང་ཨ་རིའི་སྐད་ཆ་ཤོད་རེས་བདེ་བླག་ངང་བྱ་རྒྱུར་རེ་སྒུག་བྱེད་བཞིན་ཡོད་ལ།ཕྱེད་གླིང་ཕྲན་རྡུལ་སྙིང་མེད་པ་ཅན་དུ་འགྱུར་བ་བྱེད་པའི་འཕེལ་རིམ་དང་ཕན་ཚུན་འབྲེལ་བ་རྒྱུན་གཏན་ཅན་དུ་འགྱུར་བ་བྱེད་པའི་ཐད་དོན་ངོ་མའི་གྲུབ་འབྲས་ཐོན་རེ་བྱེད་བཞིན་ཡོད།ཕྱོགས་ཁག་ནས་ཕྱེད་གླིང་ཕྲན་དུ་རྡུལ་སྙིང་མེད་པ་བྱེད་པ་དང་དེ་བཞིན་ཞི་བདེ་བརྟན་ལྷིང་གི་རྩ་བའི་དམིགས་འབེན་ལ་དམ་པོར་གཞིགས་ན།ཕྱེད་གླིང་ཕྲན་དུ་གངས་འཁྱག་བཞུར་ནས་རྩྭ་རྩེ་ཤིང་གི་མྱུ་གུ་འབུས་ཤིང་མེ་ཏོག་བཞད་པའི་དུས་ཤིག་ཤར་ངེས་རེད་ཅེས་གསུངས་འདུག